
G.P. Telemann a-moll szvitjének (TWV 55:a2) előadása során felmerülő interpretációs problémák

Dolgozatunkban és előadásunkban Telemann a-moll szvitjének (TWV 55:a2) interpretációs problémáit vizsgáltuk. Először két dolgozatot is készítettünk, külön-külön a fuvola és a zongora szempontjából, majd ezeket összevetve írtuk meg elemzésünket.
Potenciális problémának tekintettük a barokk zenétől való általános idegenkedést, és ennek érdekében igyekeztünk megfogalmazni, mennyire emberi és élvezetes a barokk zenei előadás.
A dolgozat a következőképpen épül fel:
Rövid bevezetésben kívántunk szólni az értékmegőrzésről és ápolásról, illetve hiteles korképet vázolni. Tömör életrajzot közöltünk Telemannról, majd a szvitet részleteztük általánosságában. Itt szólunk továbbá a táncok elterjedésének lehetőségéről, népszerűségéről. A mű egyes tételeit sorra vesszük, először egy általános történeti háttér, majd egy interpretációs ajánlás következik.
Fontosnak tartottunk továbbá a hangszerhasználati-hangszerválasztási problémák kérdését, és ezen belül a hiteles megszólaltatás összeegyeztetését a modern hangszerek kibővült lehetőségeivel.
A barokk zene népszerűsítését, a rossz berögződések elhagyásának segítését missziónknak tekintjük, így dolgozatunkban igyekeztünk minél ösztönzőbben hatni az olvasóra.



